CELEX: 32009R0317
Language: sl
Date: 2009-04-17 00:00:00
Title: Uredba Komisije (ES) št. 317/2009 z dne 17. aprila 2009 o nadomestitvi Priloge I k Uredbi Sveta (ES) št. 673/2005 o vzpostavitvi dodatnih carin za uvoz nekaterih izdelkov s poreklom iz Združenih držav Amerike

18.4.2009   
            
            
               SL
            
            
               Uradni list Evropske unije
            
            
               L 100/6
            
         
      UREDBA KOMISIJE (ES) št. 317/2009
   z dne 17. aprila 2009
   o nadomestitvi Priloge I k Uredbi Sveta (ES) št. 673/2005 o vzpostavitvi dodatnih carin za uvoz nekaterih izdelkov s poreklom iz Združenih držav Amerike
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 673/2005 z dne 25. aprila 2005 o vzpostavitvi dodatnih carin za uvoz nekaterih izdelkov s poreklom iz Združenih držav Amerike (1) in zlasti člena 3 Uredbe,
   ob upoštevanju naslednjega:
   
               (1)
            
            
               Ker Združene države Amerike niso uskladile Zakona o trajnem dampingu in izravnavi s subvencijami („Continued Dumping and Subsidy Offset Act – CDSOA“) s svojimi obveznostmi iz sporazumov STO, je bila z Uredbo (ES) št. 673/2005 s 1. majem 2005 uvedena dodatna carina ad valorem v višini 15 % za uvoz nekaterih izdelkov s poreklom iz Združenih držav Amerike. V skladu s pooblastilom STO za začasni preklic uporabe koncesij za Združene države Komisija vsako leto prilagodi stopnjo začasnega preklica obsegu razveljavitev ali omejitev, ki jih CDSOA povzroči Skupnosti v navedenem času.
            
         
               (2)
            
            
               Izplačila po CDSOA za zadnje leto, za katero so podatki na voljo, se nanašajo na razdelitev protidampinških in izravnalnih dajatev, pobranih v proračunskem letu 2008 (od 1. oktobra 2007 do 30. septembra 2008). Na podlagi podatkov, ki jih je objavil Urad za carinsko in mejno zaščito Združenih držav Amerike, znaša obseg razveljavitev ali omejitev, povzročenih Skupnosti, 16,31 milijona USD.
            
         
               (3)
            
            
               Ker se je raven razveljavitev ali omejitev in posledično začasnega preklica zmanjšala, je treba s seznama v Prilogi I k Uredbi (ES) št. 673/2005 najprej odstraniti izdelke iz Priloge II k Uredbi (ES) št. 673/2005, ki so bili v letih 2006 in 2007 dodani na seznam v Prilogi I k navedeni uredbi. Zatem je treba s seznama v Prilogi I k Uredbi (ES) št. 673/2005 po vrstnem redu umakniti štiri izdelke.
            
         
               (4)
            
            
               Učinek dodatne uvozne dajatve ad valorem v višini 15 % za uvoz izdelkov iz spremenjene Priloge I iz Združenih držav predstavlja vrednost trgovine v času enega leta, ki ne preseže 16,31 milijona USD.
            
         
               (5)
            
            
               Da ne bi prišlo do zamud pri carinjenju blaga, pri katerem se dodatna uvozna dajatev ad valorem v višini 15 % ne uporablja več, mora ta uredba začeti veljati na dan objave.
            
         
               (6)
            
            
               Ukrepi, predvideni v tej uredbi, so v skladu z mnenjem Odbora za povračilne ukrepe v trgovini –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 673/2005 se nadomesti z besedilom Priloge k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   Uporablja se od 1. maja 2009.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. aprila 2009
      
         
            Za Komisijo
         
         Catherine ASHTON
         
         
            Članica Komisije
         
      
   
   
      (1)  UL L 110, 30.4.2005, str. 1.
   
      PRILOGA
      
         
            „PRILOGA I
            Izdelki, za katere se uvedejo dodatne dajatve, so označeni z osemmestnimi oznakami KN. Opis izdelkov, uvrščenih pod te oznake, je na voljo v Prilogi I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), kakor je bila spremenjena z Uredbo (ES) št. 493/2005 (2).
            4820 10 50
            6204 63 11
            6204 69 18
            6204 63 90
            6104 63 00
            6203 43 11
            6103 43 00
            6204 63 18
            6203 43 19
            6204 69 90
            6203 43 90
            0710 40 00
            9003 19 30
            8705 10 00
         
      
      
         (1)  UL L 256, 7.9.1987, str. 1.
      
         (2)  UL L 82, 31.3.2005, str. 1.“